Boloi

Boloi
Tlhaloso

Boloi ke tumelo kgotsa mokgwa o go dumelwang gore o dirisa maatla a semoya kgotsa a boloi go ama matshelo a batho ba bangwe. Gantsi bo tlhalosiwa jaaka go baka bolwetse, masetlapelo kgotsa loso ka ditsela tse di sa tlwaelegang. Ditumelo ka boloi di bonwa mo ditšhabeng tse dintsi tsa lefatshe mme di dirisiwa go tlhalosa ditiragalo tse di sa tlhaloganyesegeng sentle.

Boloi mo setsong sa Batswana

Boloi mo setsong sa Batswana bo amanngwa le tumelo ya gore motho a ka dirisa maatla a semoya go utlwisa batho botlhoko kgotsa go baka masetlapelo. Ditatofatso tsa boloi  di ka baka poifo le dikgotlhang mo setšhabeng. Gantsi boloi bo bapisiwa thata le bongaka jwa setso, mme go na le pharologanyo e e bonalang magareng ga dilo tse pedi tse. Nyaka ya setso ke motho yo o dirisang ditlhare le kitso ya setso go alafa le go thusa batho. Ka di nako tse dintsi dinyaka tsa setso di kgona go alafa boloi. Moloi ene ke motho yo o belaelwang a dirisa maatla a semoya go baka kotsi. Dingaka tsa setso tse dingwe di kgona go dirisa kitso ya tsone ya go fodisa ka tsela ya boloi, ke ka foo batho ba le bantsi ba bapisang boloi le bongaka jwa setso. Kitso ke maatla, go tswa mo mothong gore o dirisa kitso ya gagwe jang. 

Boloi bo dumelwa fa bo arogangwa ka ditsela tse pedi: Boloi jwa bosigo le boloi jwa motshegare. Pharologanyo eno e ikaegile ka tumelo ya gore ditiro tsa boloi di ka dirwa ka nako e e forologaneng kgotsa ka maikaelelo a a farologaneng. Boloi jwa bosigo gantsi bo amanngwa le tumelo ya gore baloi bo dirwa ka sephiri, bosigo fa batho ba robetse. Go dumelwa gore bo dirisiwa go baka kotsi, bolwetsi kgotsa masetlapelo. Mo di kwalong tsa thuto ya setso, seno se tlhalosiwa e le karolo ya ditumelo tsa semoya tse di amanang le poifo.

Boloi bo dumelwa gape go tlhagelela ka ditoro, o katswa o tsibusiwa kgotsa o loiwa fa o lora moloi.

 Metswedi ya tshedimosetso 

Karolo:Tiriso ya maatla a semoya
Karolo:Setso